KUUENDA KOOSSEISU

OTSUS

Haapsalu,		31. mai 2013 nr
								Eelnõu

Haapsalu linna omandis olevale kinnisasjale
reaalservituudi seadmine kinnistu registriosa
nr 2275232 kasuks Lossiplats 3 // Piiskopilinnus

Juhindudes tsiviilseadustiku üldosa seaduse § 54 lg 2, asjaõigusseaduse § 61, § 641, § 172, § 173 lg 1, §178 lg 1, lg 2, kinnisturaamatuseaduse § 8 lg 3, kohaliku omavalitsuse korralduse seaduse § 35 lg 5 ning haldusmenetluse seadusest, Haapsalu Linnavolikogu otsustab:

1. Lubada seada reaalservituut Haapsalu linna omandis olevale katastriüksusele, Lossiplats 3 // Piiskopilinnus, Haapsalu, Läänemaa (katastritunnus 18301:005:0017, pindala 42752 m2, sihtotstarve kaitsealune maa) kinnistu registriosa nr 2275232 (korteriomand, mis koosneb 410/1985 mõttelist osa kinnistust  ja reaalosana eluruum nr 3 asukohaga Karja tn 13, Haapsalu, Läänemaa, omanik osaühing SRS Kaubandus) kasuks järgmiste tingimustega:
1.1 reaalservituudi ala pind on 59 m2 (reaalservituudi skeem lisatud);
1.2 reaalservituudi esemeks on kelder ja sisuks kasutamine;
1.3 reaalservituut seatakse kuni viiekümneks (50) aastaks;
1.4 reaalservituudi ennetähtaegse lõpetamise aluseks on poolte kokkulepe või kehtestatud detailplaneering, kui detailplaneeringuga nähakse ette keldri likvideerimine;
1.5 reaalservituudi tasu on ühekordne makse 1000 (üks tuhat) eurot;
1.6 reaalservituudi tasu tuleb kinnisasja registriosa nr. 2275232 omanikul tasuda ja kanda hiljemalt asjaõiguslepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus, milles pank kohustub servituuditasu tasuma 3 (kolme) pangapäeva jooksul peale asjaõiguslepingu sõlmimist. Servituudi notariaalne asjaõigusleping tuleb kinnisasja registriosa nr 2275232 omanikul sõlmida 3 (kolme) kuu jooksul otsuse kinnisasja omanikule teatavakstegemisest, st 3 (kolme) kuu jooksul otsuse kättesaamise päevale järgnevast päevast arvates. Nimetatud tähtaja jooksul asjaõiguslepingu mittesõlmimisel kinnisasja registriosa nr 2275232 omaniku poolt kuulub otsus Haapsalu Linnavolikogu poolt kehtetuks tunnistamisele vastava otsuse tegemise teel;
1.7 reaalservituudi seadmisega kaasnevad kulud tasub kinnistu registriosa nr 2275232 omanik.

2. Valitseva kinnisasja omanik kohustub:
2.1 nõustuma teenivale kinnisasjale teiste isiklike servituutide ja reaalservituutide seadmisel nende kandmisega kinnistusraamatusse käesolevas otsuses nimetatud reaalservituudiga samale järjekohale selle eest tasu nõudmata;
2.2 teeniva kinnisasja hoonestusõigusega koormamise korral astuma kinnisturaamatu esimeselt järjekohalt tagasi;
2.3 teeniva kinnistu koosseisu kuuluva maatüki ja maatüki oluliseks osaks olevate ehitiste suhtes kasutuskorra kokkulepete sõlmimiseks kinnistu omaniku äranägemisel;
2.4 teavitama teeniva kinnisasja omanikku plaanitavatest remonttöödest, mis asuvad teenival kinnisasjal ja väljapool keldri siseruume mitte hiljem kui 30 päeva enne tööde alustamist ja teeniva kinnisasja omanikuga eelnevalt kirjalikult kooskõlastama;
2.5 pärast reaalservituudi eseme rekonstrueerimist heakorrastama reaalservituudi ala ning 
taastama ümbritseval alal omal kulul tööde alustamisele eelnenud olukorra, kui teeniva kinnistu omanikuga ei lepita kokku teisiti ning taastama igat liiki hooldus-, remondi- ja rekonstrueerimistööde lõpetamisel omal kulul tööde alustamisele eelnenud olukorra;
2.6 tasuma rajatiste ehitamisel ja kasutamisel kahju kannatajatele võimaliku tekkiva
kahju hüvitise ja selle likvideerimise käigus tekitatud kahju hüvitise ning reaalservituudi lõppemisel tehnorajatiste kõrvaldamisega tekkinud kahju hüvitise;
2.7 reaalservituudi lõppemisel andma reaalservituudi eseme tagasi katastriüksuse Lossiplats 3 // Piiskopilinnus omaniku valdusesse keldri parendamiseks tehtud kulutuste eest tasu nõudmata;
2.8 järgima Haapsalu linna omandis oleval katastriüksusel Lossiplats 3 // Piiskopilinnus  seadusjärgseid kitsendusi:
2.8.1 loodusobjekt - Haapsalu lossipark ja Krahviaed (keskkonnaregistri reg nr KL01200517);
2.8.2 ehitismälestis – Haapsalu Linnuse varemed ja vallikraav (kultuurimälestiste registri reg nr 15391);
2.8.3 kultuurimälestis – Haapsalu vanalinna muinsuskaitseala (kultuurimälestiste registri reg nr 27013).

3. Teeniva kinnisasja omanik kohustub:
3.1 hoiduma tegevustest, mis takistab reaalservituudi sihipärast kasutamist;
3.2 teavitama õigustatud isikut teenivale kinnisasjale teiste isiklike servituutide või
reaalservituutide seadmisest ja kinnisasja võõrandamisest.

4. Volitada aselinnapead Peeter Vikmani sõlmima Haapsalu linna nimel isikliku kasutusõiguse seadmise võlaõigusliku lepingut ja asjaõiguslepingut.

5. Otsus jõustub teatavakstegemisest.

6. Otsuse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

Jaanus Karilaid
Volikogu esimees

SELETUSKIRI
Eelnõule „Haapsalu linna omandis olevale kinnisasjale reaalservituudi seadmine kinnistu registriosa nr 2275232 kasuks (Lossiplats 3 // Piiskopilinnus)“

Haapsalu linnale muinsuskaitse aluse objektina kuuluva kinnistu Lossiplats 3 // Piiskopilinnus koosseisus asub edelanurgas Karja tn 13 piiril asub kelder, millele puudub linnuse territooriumilt sissepääs. Sissepääs on olemas Karja tn 13 kinnistul asuva korteriomandi nr 3 ruumist. Kelder on väga halvas seisukorras, pinnasest isoleerimata, mille tulemusel vihmavesi sajab läbi keldri lae. Keldri rekonstrueerimine nõuab muinsuskaitse eritingimusi ja uuringuid. Seega kelder nõuab investeeringuid, milleks linnas pole ressursse.

Linn ei vaja keldrit praegu oma ülesannete teostamiseks.
20 aasta jooksul, kui kelder on kuulunud linnale, pole linn keldrile rakendust leidnud.

Arvame, et on mõistlik anda kelder reaalservituudina korteriomandi kasutusse, millest on ruumi sissepääs.

Reaalservituudi tasu (1000 eurot) ühekordse maksena moodustab samaväärse summa väljakujunenud reaalservituudi tasudega, mis on senini olnud 3% servituudi ala ulatuses taotletava kinnistu maa maksustamishinnast aastas (antud juhul on see 22.62 eurot x 50 = 1131 eurot).

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea
20. mai 2013

Otsus teha teatavaks otsuse koopia saatmisega Ott@apslund.ee